સુશાંતસિંહને પહેલાં ક્રિકેટની રમત ખૂબ જ પસંદ હતી. તે કહે છે કે હું એક્ટર ન બન્યો હોત તો ક્રિકેટર બની ગયો હોત. નાનો હતો ત્યારે હું સ્ટેટ લેવલની ટીમમાં ક્રિકેટ રમતો હતો. તે કહે છે કે ધોનીની લવ લાઇફને પણ પડદા પર ભજવતાં કોઇ સમસ્યા થઇ નથી. મને આ બહાને ધોનીની પ્રેમિકા અને તેની લવ લાઇફ વિશે જાણવાનો મોકો મળ્યો. ધોનીએ મને તેની લવ લાઇફ વિશે એવી વાતો જણાવી, જે તેના પ્રશંસકોને પણ ખબર ન હતી. સુશાંત કહે છે કે ધોનીને મળીને લાગ્યું કે તે ખરેખર એક સાધારણ વ્યક્તિ છે. તે ખૂબ જ ખુશમિજાજ વ્યક્તિ છે અને પોતાની ધૂનમાં વ્યસ્ત રહે છે. તેને કોઇનાથી કોઇ મતલબ નથી. તે જેટલો ગંભીર દેખાય છે તેટલો ખુશમિજાજ પણ છે. •